На основу члaнa 27. став 5. и члана 132. став 2. и члaнa 135. став 2. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и поглавља III и VIII Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника
 
„TMS BGD“ доо Ловћенац - у стечају
ул. Балготе Мићиновића бр. 30, матични број: 21039918
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
ЗА ВРШЕЊЕ ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА  

за вршење услуга процене вредности, и то:

· процене вредности целокупне имовине стечајног дужника, 
· процене вредности стечајног дужника као правног лица,  
· процене вредности имовине стечајног дужника која је предмет разлучног права,
· процене целисходности продаје стечајног дужника као правног лица односно целокупне имовине или имовинских целина у односу на продају појединачне имовине стечајног дужника

Проценитељ мора:
-            Израдити процену целисходности продаје стечајног дужника као правног лица, односно продају целокупне имовине или имовинских целина стечајног дужника у односу на продају појединачне имовине стечајног дужника;
-	Утврдити релативно учешће процењене вредности на којој је конституисано разлучно односно заложно право у односу на процену вредности целокупне имовине стечајног дужника односно вредности стечајног дужника као правног лица (изражену у процентима)

1.	УВОД

Стечајни управник стечајног дужника „TMS BGD“ доо Ловћенац - у стечају, спроводи поступак одабира најбољег понуђача: 

за пружање услуга процене целокупне вредности имовине стечајног дужника и процене вредности правног лица, све на дан израде процене, и позива све заинтересоване понуђаче који испуњавају услове наведене у овом позиву да доставе своје понуде.

Избор проценитеља ће се извршити на основу одлуке одбора поверилаца.
Предмет процене је имовина и то:

1. Непокретна имовина
· Стан број 14, корисне површине 46м2 на катастарској парцели број 564/24 КО Земун поље, улица Константина Јовановића број 86, улаз број 84.
· Стан број 15, корисне површине 81м2 на катастарској парцели број 564/24 КО Земун поље, улица Константина Јовановића број 86, улаз број 84.
2. Покретна имовина
· Дозирка F.I.L.I.P марке OMIK ознака 1310 година производње 2018 са лифтом за подизање, окретање и слагање у корпу – налази се у Ловћенцу, Благоте Мићуновића 30.
· Силос за суву пиљевину запремине 250м3 – налази се на локацији Јабланица, Крушевац
· Усипни кош за сечку са два парцијална усипна коша - налази се на локацији Јабланица, Крушевац
· Млин Чекићар SKC 1300/625 - налази се на локацији Јабланица, Крушевац
· Хоризонтална Брента марке TVP1YK180M4 - налази се на локацији Јабланица, Крушевац
· Преса за производњу пелета марке TEHNOUNO - налази се на локацији Јабланица, Крушевац 
3. Потраживања стечајног дужника која укључују и спорна односно тешко наплатива потраживања   

2.	СВРХА ПРОЦЕНЕ

     Сврха процене је да се утврди стратегија продаје у циљу остваривања највеће продајне вредности и највећег могућег намирења поверилаца у стечајном поступку који се води над стечајним дужником „TMS BGD“ доо Ловћенац - у стечају.

Извештај о процени вредности мора бити у складу са Међународним стандардима финансијског извештавања – МСФИ.

3.	ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла стечајном дужнику као наручиоцу достави детаљан извештај у писаној (у три примерка) и електронској форми, који мора да садржи:

· предмет процене односно списак имовине која је предмет процене 
· детаљан опис и техничке карактеристике имовине која је предмет процене;
· правно мишљење у вези са статусом имовине која је предмет процене (на основу расположиве документације);
· опис метода коришћених приликом вршења процене;
· претпоставке и евентуалне ограничавајуће услове при вршењу процене;
· датум процене;
· закључак о процењеној вредности имовине стечајног дужника како појединачне тако и целокупне;
· закључак о процењеној вредности стечајног дужника као правног лица;
· закључак о процењеној вредности имовине стечајног дужника  која је предмет разлучног права и учешћу ове имовине у процењеној вредности целокупне имовине стечајног дужника односно вредности стечајног дужника као правног лица (изражено у процентима);
· закључак о целисходности продаје стечајног дужника као правног лица односно целокупне имовине стечајног дужника или имовинских целина у односу на продају појединачне имовине стечајног дужника  

4.	МЕТОД ПРОЦЕНЕ
Приликом вршења процене потребно је користити оне методе које, у складу са Законом о стечају, Националним стандардом бр. 5, Међународним рачуноводственим стандардима и Међународним стандардима финансијског извештавања, омогућавају исказивање највеће могуће вредности имовине стечајног дужника односно вредности стечајног дужника као правног лица. 

5.	ИНФОРМАЦИЈЕ ЗА ПОНУЂАЧЕ
Понуде се достављају поштом или лично уз претходну најаву, у два примерка, у затвореним ковертама, уз назнаку да се понуда односи на вршење услуга процене вредности за стечајног дужника „TMS BGD“ доо Ловћенац - у стечају, на адресу за доставу поште канцеларије  стечајног управника: „Канцеларија Хармат“ Хероја Пинкија  бр. 76, Суботица. 

Крајњи рок за достављање понуда је 17.05.2024. године до 12:00 часова.

Oдабир најбољег понуђача ће извршити Одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник.
Поред цене, наручилац ће вредновати и референтну листу понуђача, посебно у области процене имовине у стечају, као и расположивост кадрова који ће бити укључени на пословима  процене. 
Закључењу уговора са изабраним понуђачем приступиће се одмах по добијању сагласности стечајног судије.
Исплата уговорене цене за обављену услугу извршиће се након уновчења имовине стечајног дужника.
[bookmark: _Hlk90409331]Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа - стечајни управник Тамаш Хармат, телефон: 0642821156 сваког радног дана од 9:00 до 14:00 часова или путем електронске поште: kancelarijaharmat@gmail.com
Понуда треба да садржи:
· цену за извршену услугу исказану у динарима, са посебно исказаним ПДВ-ом;
· рок у којем ће услуга бити извршена;
· рок за плаћање цене за извршену услугу;
· имена чланова тима који ће вршити процену, са задужењима, квалификацијама и референцама;
· доказе о испуњености услова из тачке 6. овог позива.
Достављена понуда мора да буде на српском језику, јасна и недвосмислена, читко исписана и оверена печатом и потписом овлашћених лица. Понуде са варијантама, додатним условима нису дозвољене, те се такве неће узети на разматрање.
Наручилац задржава право да донесе одлуку да не изабере ниједног понуђача, о чему ће се свим понуђачима доставити обавештење.
Стечајни управник у складу са чланом 132 став 2. процену доставља Суду, одбору поверилаца и разлучним и заложним повериоцима.

6.	УСЛОВИ КОНКУРИСАЊА
Понуду за учествовање може поднети понуђач који испуњава следеће услове:
· да је код надлежног органа регистрован за обављање делатности;
· да му у периоду од две године пре достављања понуде није изречена правоснажна судска или управна мера забране обављања делатности која је предмет понуде;
· да поседује лиценцу за обављање послова овлашћеног проценитеља;
· да располаже довољним финансијским, пословним и кадровским капацитетима за извршење посла који је предмет понуде;
· да у периоду од три претходне године није био евидентиран у принудној наплати НБС.
У случају одустанка од поступка, наручилац неће ни на који начин бити одговоран за стварну штету, изгубљену добит или било какву другу штету коју понуђач може услед тога да претрпи.
Понуде које не испуњавају овде наведене услове биће одбачене као неприхватљиве.

У Суботици, дана 08.05.2024. године.
„TMS BGD“ доо Ловћенац - у стечају
                                                                  						Тамаш Хармат, стечајни управник 
